Predkladacia správa

	Návrh zákona, ktorým sa mení a dopĺňa zákon č. 280/2002 Z. z. o rodičovskom príspevku vypracovalo Ministerstvo práce, sociálnych vecí a rodiny Slovenskej republiky mimo Plánu legislatívnych úloh vlády Slovenskej republiky na rok 2002 a na základe návrhu uznesenia vlády Slovenskej republiky k zmenám legislatívnych noriem podmieňujúcich návrh štátneho rozpočtu na rok 2003 (úloha A.11.).
	V súvislosti s obmedzenými možnosťami štátneho rozpočtu na rok 2003 sa navrhuje zúžiť okruh poberateľov rodičovského príspevku a súčasne posunúť účinnosť valorizačného mechanizmu.